આવા મુખ્ય કારણોથી ખાદી આપણે દૂર થઈ પણ હવે આજની યુવા પેઢીને ખાદી સુધી લાવવા ખાદી ફોર નેશન છોડી ખાદી ફોર ફેશન કરવું પડશે. ખાદી પહેરવા માટેના ફરજિયાત નિયમો કરતા ખાદીની ગણતરી ઇકોફ્રેન્ડલી મટીરીયલ તરીકે કરાવવી પડશે. ખાદી ની ક્વોલિટી અને તેના વપરાશથી થતા ફાયદા સમજાવવા પડશે. અને સ્વદેશી વપરાશ વડે દેશભાવના જાગરુક થાય તે માટે પરફેક્ટ પ્લાનિંગ સાથે તેનું માર્કેટિંગ કરી યુવાનો ને તેના પ્રત્યે આકર્ષવા પડશે. હું તો કહું ખાદી કાપડ પહેરાવી ને તેના ફેશન શો કરી બતાવવા પડશે. ભલું થજો વર્તમાન સરકારનું આઝાદી ના પાંસઠ વર્ષમાં પાછલી સરકારોએ ન કર્યું તેવું આ સરકારે કરી બતાવ્યું છે. જેને લીધે ખાદી આજે થોડે ઘણે અંશે યુવાનો સુધી પહોંચતી થઈ છે. જેને લીધે આજે હું ખાદી વસ્ત્ર પહેરી શક્યો છું. એ માટે આપણા વડાપ્રધાનને ધન્યવાદ દેવા ઘટે.